Үзебез яратканнарга – «Сөембикә» журналы
Саба районында яшәп иҗат итүче журналист-язучы Гөлсинә ГАЛИМУЛЛИНА журналыбызның күптәнге якын дусты. Без аның белән гел элемтәдә. Гөлсинә ханымның тормышында булган яңалыкларның һәркайсыннан хәбәрдарбыз: яңа гына нинди китабы табадан төшкән, кайларда очрашуларда булган, нинди яңа китап геройлары тапкан...
Бу көннәрдә Гөлсинә Галимуллина редакциябездә булып китте. Килене Эльвира белән килгән иде. (Сүз уңаеннан: сез аларның матур гаиләсе, ул гаиләдәге үзара мөнәсәбәтләр хакында «Сөембикә» журналының декабрь саныннан, «Килен – кайнана туфрагыннан» дигән язмадан укый аласыз.)
Безгә сугылып чыгуларының матур бер сәбәбе бар: алар «Татмедиа» үткәрә торган «Якыныңа бүләк ит» акциясенә кушылдылар.
– Мин ел саен «Сөембикә» журналын яздырып берничә дустыма бүләк итәм, – диде Гөлсинә ханым. – Күбесенең туган көннәренә туры китерәм. Язын исә аларны 8 Март бәйрәме белән шулай котлыйм. Бер тапкыр бүләк итәсең, ә журнал өйләренә 6 тапкыр килеп, ярты ел буе якын кешеләреңә синең җылы мөнәсәбәтеңне искә төшереп тора.
Акциягә кушылып, мин бу юлы исә «Сөембикә» журналына үземнең туган авылым мәктәбен – Саба районының Эзмә урта мәктәбен дә яздыртам. Мин анда еш булам. Уку алдынгыларына, ел буе «бишле»ләрне бөтен кешедән дә күбрәк алган укучыларга махсус премия булдырдым.
Гөлсинә ханымның килене Эльвира «Сөембикә» журналына Казан шәһәренең Исаев урамында урнашкан «Сугыш ветераннары госпитале»н яздыртты. Ул бу бүләкне үзләренең «Гафэль» компаниясе исеменнән эшләде.
– Ни өчен бу госпитальне сайладыкмы? – диде ул. – Чөнки анда әниемнең китапларын бик яратып укыйлар!
Татар хатын-кызлары өчен кызыклы язмаларны Сөембикә Telegram-каналында укыгыз
-
Оясында ни күрсә... Оясында ни күрсә ...Очканында шул булыр. Халкыбызның буыннан-буынга күчеп килгән әлеге мәкале бүген дә үзенең актуальлеген югалтмый. Ә очар өчен һәр кешегә ныклы канатлар, кайтырын сагынып көтә торган нигез кирәк. Бала өчен ул башта ата-ана йорты булса, үсә төшеп насыйбын очраткач, үз өенә әверелә. Бүгенге геройларыбыз Земфира һәм Рамил Әхмәтшиннарның йорты да хәзер туганнарны гына түгел, балаларны, оныкларны бергә туплый торган җылы учак булып тора.
-
Үгиләр... Илзирә бүген әбисенә төшеп китте. Әнисенә үпкәләде. Үз әтисе үлеп, икенче иргә кияүгә чыкканнан соң әнисе ике арада өзгәләнә: бер яктан балалары, икенче яктан яңа ире. Ир – ир инде ул. Ничек Илзирәгә ышанмый әнисе?! Ана кеше иренә түгел, кызына ышансын өчен нәрсә эшләргә кирәк бу Хариска? Башка чыдар хәле калмады бугай кызның...
-
-
-